title: Регламент за изпълнение (ЕС) 2015/467 на Комисията от 19 март 2015 година за определяне на коефициента на разпределение за количествата, за които се отнасят подадените от 1 до 7 март 2015 г. заявления за лицензии за внос в рамките на тарифните квоти, открити по силата на Регламент (ЕО) № 533/2007 в сектора на птичето месо

text:
               20.3.2015

               BG

               Официален вестник на Европейския съюз

               L 76/50

         РЕГЛАМЕНТ ЗА ИЗПЪЛНЕНИЕ (ЕС) 2015/467 НА КОМИСИЯТА
   от 19 март 2015 година
   за определяне на коефициента на разпределение за количествата, за които се отнасят подадените от 1 до 7 март 2015 г. заявления за лицензии за внос в рамките на тарифните квоти, открити по силата на Регламент (ЕО) № 533/2007 в сектора на птичето месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188, параграфи 1 и 3 от него,
   като има предвид, че:

               (1)

               С Регламент (ЕО) № 533/2007 на Комисията (2) се откриват годишни тарифни квоти за внос на продукти от сектора на птичето месо.

               (2)

               По отношение на някои от квотите количествата, за които се отнасят заявленията за лицензии за внос, подадени от 1 до 7 март 2015 г. за подпериода от 1 април до 30 юни 2015 г., са по-високи от наличните количества. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявените количества, изчислен съгласно член 7, параграф 2 от Регламент (ЕО) № 1301/2006 на Комисията (3).

               (3)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   По отношение на количествата, за които се отнасят подадените по силата на Регламент (ЕО) № 533/2007 заявления за лицензии за внос за подпериода от 1 април до 30 юни 2015 г., се прилага коефициентът на разпределение, посочен в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 март 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 533/2007 на Комисията от 14 май 2007 г. относно откриване и управление на вносни тарифни квоти в сектора на птичето месо (ОВ L 125, 15.5.2007 г., стр. 9).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ

                  Пореден №

                  Коефициент на разпределение — заявления, подадени за подпериода от 1 април до 30 юни 2015 г.
                  (в %)

                  09.4067

                  49,313301

                  09.4068

                  —

                  09.4069

                  0,227954

                  09.4070

                  —


title: Регламент за изпълнение (ЕС) № 467/2013 на Комисията от 16 май 2013 година за изменение на Регламент (ЕО) № 206/2009 относно въвеждането в Общността на пратки с продукти от животински произход за лична консумация по отношение на информацията от плакатите, която се предоставя на пътниците и на широката общественост  текст от значение за ЕИП

text:
               22.5.2013

               BG

               Официален вестник на Европейския съюз

               L 135/5

         РЕГЛАМЕНТ ЗА ИЗПЪЛНЕНИЕ (ЕС) № 467/2013 НА КОМИСИЯТА
   от 16 май 2013 година
   за изменение на Регламент (ЕО) № 206/2009 относно въвеждането в Общността на пратки с продукти от животински произход за лична консумация по отношение на информацията от плакатите, която се предоставя на пътниците и на широката общественост
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, параграф 5, трето тире от нея,
   като има предвид, че:

               (1)

               С Регламент (ЕО) № 206/2009 на Комисията (2) се установяват правилата относно въвеждането с нетърговски цели в Съюза на пратки с продукти от животински произход за лична консумация, които са част от багажа на пътници или са доставени като малки пратки за частни лица, или са поръчани от разстояние (например по пощата, по телефона или по Интернет).

               (2)

               С член 3 от Регламент (ЕО) № 206/2009 от държавите членки се изисква да гарантират, че на всички входни пунктове на Съюза на вниманието на пътниците, пристигащи от трети страни, са предоставени ветеринарно-санитарните условия, приложими при въвеждането в Съюза на пратки с продукти от животински произход за лична консумация. Информацията, която трябва да бъде предоставена на пътниците, включва най-малкото информацията от един от плакатите, посочени в приложение III към същия регламент. Плакатите съдържат информация относно дерогациите, с които се ползват някои трети страни, намиращи се в географска близост и представляващи ограничен риск по отношение на здравето на животните.

               (3)

               Хърватия е една от тези държави. Името на държавата следва да бъде заличено от плакатите, при условие че Договорът за присъединяване на Хърватия влезе в сила, от датата на влизането му в сила.

               (4)

               Също така е уместно леко да се промени текстът и оформлението на информацията, представена на плакатите, така че тя да бъде по-ясна за пътниците и за широката общественост.

               (5)

               Приложение III към Регламент (ЕО) № 206/2009 следва да бъде съответно изменено.

               (6)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 206/2009 се заменя с текста на приложението към настоящия регламент.
   Член 2
   Настоящият регламент влиза в сила, при условие че Договорът за присъединяване на Хърватия влезе в сила и на датата на влизането му в сила.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 май 2013 година.

            За Комисията

            Председател

         José Manuel BARROSO

      (1)  ОВ L 18, 23.1.2003 г., стр. 11.

      (2)  ОВ L 77, 24.3.2009 г., стр. 1.

      ПРИЛОЖЕНИЕ

            „ПРИЛОЖЕНИЕ III
            (Съобщенията са достъпни на адрес: http://ec.europa.eu/food/fs/ah_pcad/ah_pcad_importposters_en.html)

               “


title: Регламент за изпълнение (ЕС) 2015/619 на Комисията от 20 април 2015 година за определяне на коефициента на разпределение за количествата, за които се отнасят подадените от 1 до 7 април 2015 г. заявления за лицензии за внос и заявления за права на внос, и за определяне на количествата, които следва да бъдат добавени към определените за подпериода от 1 октомври до 31 декември 2015 г. количества в рамките на тарифните квоти, открити по силата на Регламент (ЕО) № 616/2007 за птиче месо

text:
               21.4.2015

               BG

               Официален вестник на Европейския съюз

               L 102/39

         РЕГЛАМЕНТ ЗА ИЗПЪЛНЕНИЕ (ЕС) 2015/619 НА КОМИСИЯТА
   от 20 април 2015 година
   за определяне на коефициента на разпределение за количествата, за които се отнасят подадените от 1 до 7 април 2015 г. заявления за лицензии за внос и заявления за права на внос, и за определяне на количествата, които следва да бъдат добавени към определените за подпериода от 1 октомври до 31 декември 2015 г. количества в рамките на тарифните квоти, открити по силата на Регламент (ЕО) № 616/2007 за птиче месо
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188 от него,
   като има предвид, че:

               (1)

               С Регламент (ЕО) № 616/2007 на Комисията (2) се откриват годишни тарифни квоти за внос на продукти от сектора на птичето месо с произход от Бразилия, Тайланд и други трети държави.

               (2)

               По отношение на някои от квотите количествата, за които се отнасят заявленията за лицензии за внос, подадени от 1 до 7 април 2015 г. за подпериода от 1 юли до 30 септември 2015 г. и за периода от 1 юли 2015 г. до 30 юни 2016 г., са по-високи от наличните количества. Поради това следва да се определи до каква степен могат да бъдат издавани лицензии за внос, като се определи коефициент на разпределение, който да се прилага към заявените количества, изчислен съгласно член 7, параграф 2 от Регламент (ЕО) № 1301/2006 на Комисията (3).

               (3)

               По отношение на някои от квотите количествата, за които се отнасят заявленията за права на внос, подадени от 1 до 7 април 2015 г. за подпериода от 1 юли до 30 септември 2015 г. и за периода от 1 юли 2015 г. до 30 юни 2016 г., са по-високи от наличните количества. Поради това следва да се определи до каква степен могат да бъдат издавани права на внос, като се определи коефициент на разпределение, който да се прилага към заявените количества, изчислен съгласно член член 6, параграф 3 от Регламент (ЕО) № 1301/2006 във връзка с член 7, параграф 2 от посочения регламент.

               (4)

               По отношение на някои от квотите количествата, за които се отнасят заявленията за лицензии за внос, подадени от 1 до 7 април 2015 г. за подпериода от 1 юли до 30 септември 2015 г., са по-ниски от наличните количества. Поради това е целесъобразно да се определят количествата, за които не са били подадени заявления, и тези количества да бъдат добавени към определените за следващия квотен подпериод количества.

               (5)

               За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   1.   По отношение на количествата, за които се отнасят подадените по силата на Регламент (ЕО) № 616/2007 заявления за лицензии за внос за подпериода от1 юли до 30 септември 2015 г. и за периода от 1 юли 2015 г. до 30 юни 2016 г., се прилага коефициентът на разпределение, посочен в част А от приложението към настоящия регламент.
   2.   Количествата, за които не са подадени заявления за лицензии за внос по силата на Регламент (ЕО) № 616/2007 и които следва да бъдат добавени към подпериода от 1 октомври до 31 декември 2015 г., са посочени в част А от приложението към настоящия регламент.
   Член 2
   По отношение на количествата, за които се отнасят подадените по силата на Регламент (ЕО) № 616/2007 заявления за права на внос за подпериода от 1 юли до 30 септември 2015 г. и за периода от 1 юли 2015 г. до 30 юни 2016 г., се прилага коефициентът на разпределение, посочен в част Б от приложението към настоящия регламент.
   Член 3
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 април 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 616/2007 на Комисията от 4 юни 2007 г. за откриване и управление на тарифни квоти на Общността за птиче месо с произход от Бразилия, Тайланд и други трети страни (ОВ L 142, 5.6.2007 г., стр. 3).

      (3)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ
      ЧАСТ A

                  Група №

                  Пореден №

                  Коефициент на разпределение — заявления, подадени за подпериода от 1 юли до 30 септември 2015 г.
                  (в %)

                  Количества, за които не са подадени заявления и които следва да бъдат добавени към наличните количества за подпериода от 1 октомври до 31 декември 2015 г.
                  (в kg)

                  1

                  09.4211

                  0,390777

                  —

                  2

                  09.4212

                  0,827595

                  —

                  4A

                  09.4214

                  0,489236

                  —

                  09.4251

                  0,594809

                  —

                  09.4252

                  —

                  4 251 500

                  6A

                  09.4216

                  0,401123

                  09.4260

                  0,569476

                  —

                  7

                  09.4217

                  —

                  9 086 000

                  8

                  09.4218

                  —

                  3 478 800

                  Група №

                  Пореден №

                  Коефициент на разпределение — заявления, подадени за периода от 1 юли 2015 г. до 30 юни 2016 г.
                  (в %)

                  3

                  09.4213

                  3,703703

                  4B

                  09.4253

                  —

                  6B

                  09.4261

                  —

                  09.4262

                  —

                  09.4263

                  0,046334

                  09.4264

                  —

                  09.4265

                  —

            ЧАСТ Б

                  Група №

                  Пореден №

                  Коефициент на разпределение — заявления, подадени за подпериода от 1 юли до 30 септември 2015 г.
                  (в %)

                  Количества, за които не са подадени заявления и които следва да бъдат добавени към наличните количества за подпериода от 1 октомври до 31 декември 2015 г.
                  (в kg)

                  5A

                  09.4215

                  0,607855

                  —

                  09.4254

                  3,655034

                  —

                  09.4255

                  3,558718

                  —

                  09.4256

                  53,394858

                  —

                  Група №

                  Пореден №

                  Коефициент на разпределение — заявления, подадени за периода от 1 юли 2015 г. до 30 юни 2016 г.
                  (в %)

                  5B

                  09.4257

                  10

                  09.4258

                  —

                  09.4259

                  —


title: Регламент за изпълнение (ЕС) № 649/2014 на Комисията от 17 юни 2014 година за определяне на коефициента на разпределение, приложим към заявленията за лицензии за износ на някои млечни продукти за Доминиканската република в рамките на квотата, посочена в Регламент (ЕО) № 1187/2009

text:
               18.6.2014

               BG

               Официален вестник на Европейския съюз

               L 178/9

         РЕГЛАМЕНТ ЗА ИЗПЪЛНЕНИЕ (ЕС) № 649/2014 НА КОМИСИЯТА
   от 17 юни 2014 година
   за определяне на коефициента на разпределение, приложим към заявленията за лицензии за износ на някои млечни продукти за Доминиканската република в рамките на квотата, посочена в Регламент (ЕО) № 1187/2009
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 188 от него,
   като има предвид, че:

               (1)

               В глава III, раздел 3 от Регламент (ЕО) № 1187/2009 на Комисията (2) се определя процедурата за разпределяне на лицензии за износ на някои млечни продукти за Доминиканската република в рамките на квотата, открита за посочената държава.

               (2)

               В член 29 от Регламент (ЕО) № 1187/2009 се предвижда възможността от 20 до 30 май операторите да подават заявления за лицензии за износ по отношение на квотната година, продължаваща от 1 юли до 30 юни. В съответствие с член 31, параграф 2 от Регламент (ЕО) № 1187/2009 е целесъобразно да се установи степента, в която могат се предоставят лицензии за износ за количествата по подадените заявления, и да се определи коефициентът на разпределение за всяка част от квотата.

               (3)

               Заявленията, подадени между 20 и 30 май 2014 г., обхващат количества, които са по-малки от наличните. В резултат на това и в съответствие с член 31, параграф 3, първа алинея от Регламент (ЕО) № 1187/2009 е целесъобразно да се определи оставащото количество, за което от 1 до 10 ноември 2014 г. могат да се подават заявления за лицензии,

         ПРИЕ НАСТОЯЩИЯ РЕГЛАМЕНТ:
   Член 1
   Приемат се подадените от 20 до 30 май 2014 г. заявления за лицензии за износ.
   Количествата, обхванати от заявленията за лицензии за износ по първа алинея от настоящия член, които се отнасят за продуктите, посочени в член 27, параграф 2 от Регламент (ЕО) № 1187/2009, се умножават по следните коефициенти на разпределение:

               —

               1,00 за подадените заявления за частта от квотата, посочена в член 28, параграф 1, буква а) от Регламент (ЕО) № 1187/2009,

               —

               1,00 за подадените заявления за частта от квотата, посочена в член 28, параграф 1, буква б) от Регламент (ЕО) № 1187/2009.

         Оставащото количество, посочено в член 31, параграф 3, първа алинея от Регламент (ЕО) № 1187/2009, се определя на 12 358 тона.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 юни 2014 година.

            За Комисията,

            от името на председателя,

         Jerzy PLEWA

            Генерален директор на ГД „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  Регламент (ЕО) № 1187/2009 на Комисията от 27 ноември 2009 г. за определяне на специалните подробни правила за прилагането на Регламент (ЕО) № 1234/2007 на Съвета по отношение на лицензиите за износ и възстановяванията при износ за мляко и млечни продукти (ОВ L 318, 4.12.2009 г., стр. 1).


title: Регламент за изпълнение (ЕС) № 1174/2014 на Комисията от 24 октомври 2014 година за вписване на наименование в регистъра на защитените наименования за произход и защитените географски указания [Piadina Romagnola/Piada Romagnola (ЗГУ)]

text:
               4.11.2014

               BG

               Официален вестник на Европейския съюз

               L 316/3

         РЕГЛАМЕНТ ЗА ИЗПЪЛНЕНИЕ (ЕС) № 1174/2014 НА КОМИСИЯТА
   от 24 октомври 2014 година
   за вписване на наименование в регистъра на защитените наименования за произход и защитените географски указания [Piadina Romagnola/Piada Romagnola (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) №1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Piadina Romagnola“/„Piada Romagnola“, подадено от Италия, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Piadina Romagnola“/„Piada Romagnola“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Piadina Romagnola“/„Piada Romagnola“ (ЗГУ).
   Наименованието по първа алинея се използва за идентифициране на продукт от клас 2.3. Хляб, хлебни изделия, сладкарски и захарни изделия, бисквити и други печива от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 октомври 2014 година.

            За Комисията,

            от името на председателя,

         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 153, 21.5.2014 г., стр. 9.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) № 297/2012 на Комисията от 2 април 2012 година относно класирането на някои стоки в Комбинираната номенклатура

text:
               5.4.2012

               BG

               Официален вестник на Европейския съюз

               L 99/9

         РЕГЛАМЕНТ ЗА ИЗПЪЛНЕНИЕ (ЕС) № 297/2012 НА КОМИСИЯТА
   от 2 април 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е при спазване на мерките, които са в сила в Европейския съюз относно системите за двоен контрол и за предварителен и последващ надзор на вноса на текстилни продукти в Съюза, обвързващата тарифна информация, издадена от митническите органи на държавите-членки по отношение на класирането на стоките в Комбинираната номенклатура и която не в съответствие с настоящия регламент, да може да продължи да бъде използвана от титуляря за срок от 60 дни съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   При спазване на мерките, които са в сила в Европейския съюз относно системите за двоен контрол и за предварителен и последващ надзор на вноса на текстилни продукти в Съюза, обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде използвана за срок от 60 дни съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 април 2012 година.

            За Комисията, от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Изделие с правоъгълна форма с размери приблизително 60 cm на 300 cm, съставено от два различни слоя (един слой текстилен материал и един слой хартия), залепени един за друг и с обща дебелина около 0,26 mm.
                  Слоят от текстилен материал е изработен от нетъкана синтетична (полиестерна) нишка с дебелина около 0,18 mm и тегло приблизително 48,3 g/m2. Слоят хартия е с дебелина около 0,08 mm и тегло около 20,9 g/m2.
                  Видимата страна на хартиения слой е с леко фактурна повърхност и през него минават четири текстилни нишки (корди) от памук (под формата на оплетка), залепени вертикално по цялата дължина. От същата страна хоризонтално преминават тънки бамбукови пръчки през цялата ширина на отстояние около 4 cm една от друга.
                  Изделието може да бъде използвано за различни цели, например като параван, разделител за стая, за да отдели складово пространство, както и за да замести врата.
                  (параван)
                  (Вж. снимка № 657) (1)

                  6303 92 10

                  Класирането се определя от разпоредбите на общи правила 1, 3, буква б) и 6 за тълкуване на Комбинираната номенклатура, забележка 1 към глава 63, забележка 7, буква д) към раздел XI и текстовете на кодове по КН 6303, 6303 92 и 6303 92 10.
                  Нетъканият текстилен материал придава на изделието специфичното му естество, защото преобладава по количество и тегло, както и поради важната си роля във връзка с употребата на изделието (вж. също така Обяснителните бележки към Хармонизираната система към Общо правило за тълкуване 3, буква б), точка VIII). В конкретния случай без укрепващата функция на нетъкания текстилен материал, той не би могъл да бъде използван по предназначение. Следователно класирането му към глава 48 като хартиено изделие се изключва.
                  Тъй като изделието се състои от два различни материала, слепени заедно (нетъканият текстилен материал от полиестер и хартията), то се счита за съставно изделие съгласно забележка 7, буква д) към раздел XI.
                  Тъй като тънките бамбукови пръчки се залепят на отстояние около 4 cm една от друга, се счита, че имат само декоративна функция и не служат за укрепване на изделието. Следователно класирането му към глава 46 като бамбуково изделие се изключва.
                  Поради размера си и възможността да бъде скъсено до желаната дължина само чрез изрязване, както и поради факта, че има няколко предназначения, свързани с използването на паравана, изделието притежава обективните характеристики на параван или вътрешна щора.
                  Следователно изделието трябва да бъде класирано по код по КН 6303 92 10 като параван или вътрешна щора, изработен/а от синтетични влакна.

         (1)  Тази снимка е само за информация.


title: Регламент за изпълнение (ЕС) 2016/330 на Комисията от 8 март 2016 година за суспендиране на тарифните преференции за някои държави — бенефициери по общата схема от преференции (ОСП), по отношение на някои раздели по ОСП в съответствие с Регламент (ЕС) № 978/2012 за прилагане на схема от общи тарифни преференции за периода 2017—2019 г.

text:
               9.3.2016

               BG

               Официален вестник на Европейския съюз

               L 62/9

         РЕГЛАМЕНТ ЗА ИЗПЪЛНЕНИЕ (ЕС) 2016/330 НА КОМИСИЯТА
   от 8 март 2016 година
   за суспендиране на тарифните преференции за някои държави — бенефициери по общата схема от преференции (ОСП), по отношение на някои раздели по ОСП в съответствие с Регламент (ЕС) № 978/2012 за прилагане на схема от общи тарифни преференции за периода 2017—2019 г.
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 8, параграф 3 от него,
   като има предвид, че:

               (1)

               В съответствие с член 8, параграф 1 от Регламент (ЕС) № 978/2012 тарифните преференции по общия режим на общата схема за преференции (ОСП) се суспендират по отношение на продуктите от даден раздел по ОСП, които са с произход от държава — бенефициер по ОСП, когато в продължение на три последователни години средната стойност на вноса в Съюза на тези продукти от посочената държава — бенефициер по ОСП, надвишава праговете, посочени в приложение VI към същия регламент.

               (2)

               В съответствие с член 8, параграф 2 от Регламент (ЕС) № 978/2012 и въз основа на статистическите данни за търговията за календарните 2009 — 2011 г. в Регламент за изпълнение (ЕС) № 1213/2012 на Комисията (2) е определен списък на продуктовите раздели, тарифните преференции по отношение на които се суспендират от 1 януари 2014 г. до 31 декември 2016 г.

               (3)

               В съответствие с член 8, параграф 3 от Регламент (ЕС) № 978/2012 Комисията следва на всеки три години да преразглежда посочения списък чрез акт за изпълнение с цел да продължи суспендирането на тарифните преференции или да ги възстанови. Преразглежданият списък следва да се прилага за срок от три години, считано от 1 януари 2017 г. Списъкът се основава на статистическите данни за търговията за календарните 2012 — 2014 г., налични на 1 септември 2015 г., и отчита вноса от държавите — бенефициери по ОСП, изброени в приложение II към Регламент (ЕС) № 978/2012, във вида, в който той е бил приложим на посочената дата. Стойността на вноса от държави — бенефициери по ОСП, които, считано от 1 януари 2017 г., вече не се ползват от тарифните преференции по член 4, параграф 1, буква б) от Регламент (ЕС) № 978/2012, обаче не е взета предвид.

               (4)

               Мерките, предвидени в настоящия регламент, са в съответствие със становището на Комитета по общите преференции,

         ПРИЕ НАСТОЯЩИЯ РЕГЛАМЕНТ:
   Член 1
   В приложението към настоящия регламент е установен списъкът на продуктите от разделите по ОСП, за които тарифните преференции, посочени в член 7 от Регламент (ЕС) № 978/2012, се суспендират по отношение на съответните държави — бенефициери по ОСП.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   Той се прилага от 1 януари 2017 г. до 31 декември 2019 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 март 2016 година.

            За Комисията

            Председател

         Jean-Claude JUNCKER

      (1)  ОВ L 303, 31.10.2012 г., стр. 1.

      (2)  Регламент за изпълнение (ЕС) № 1213/2012 на Комисията от 17 декември 2012 г. за суспендиране на тарифните преференции за някои държави — бенефициери по общата схема от преференции (ОСП), по отношение на някои раздели по ОСП в съответствие с Регламент (ЕС) № 978/2012 на Европейския парламент и на Съвета за прилагане на схема от общи тарифни преференции (ОВ L 348, 18.12.2012 г., стр. 11).

      ПРИЛОЖЕНИЕ
      Списък на продуктите от разделите по ОСП, за които тарифните преференции, посочени в член 7 от Регламент (ЕС) № 978/2012, се суспендират по отношение на съответните държави — бенефициери по ОСП:

            Колона A
         : име на държавата

            Колона Б
         : раздел по ОСП (член 2, буква й) от Регламента относно ОСП)

            Колона В
         : описание

                  А

                  Б

                  В

                  Индия

                  Р-5

                  Минерални продукти

                  Р-6a

                  Неорганични и органични химични продукти

                  Р-11a

                  Текстилни материали

                  Р-14

                  Перли и благородни метали

                  Р-15a

                  Чугун, желязо и стомана и изделия от чугун, желязо и стомана

                  Р-15б

                  Неблагородни метали (с изключение на чугун, желязо и стомана), изделия от неблагородни метали (с изключение на изделия от чугун, желязо и стомана)

                  Р-17б

                  Моторни превозни средства, велосипеди, въздухоплаване и космонавтика, морско или речно корабоплаване

                  Индонезия

                  Р-1a

                  Живи животни и животински продукти, с изключение на риба

                  Р-3

                  Животински или растителни масла, мазнини и восъци

                  Кения

                  Р-2a

                  Живи растения и цветарски продукти

                  Украйна

                  Р-17a

                  Превозни средства и оборудване за железопътни или подобни линии и техните части

                  Р-3

                  Животински или растителни масла, мазнини и восъци


title: Регламент за изпълнение (ЕС) № 661/2012 на Комисията от 19 юли 2012 година за поправка на версията на словенски език на Регламент (ЕИО) № 2568/91 на Комисията относно характеристиките на маслиновото масло и маслиновото масло от остатъчен материал и съответните методи за анализ

text:
               20.7.2012

               BG

               Официален вестник на Европейския съюз

               L 192/3

         РЕГЛАМЕНТ ЗА ИЗПЪЛНЕНИЕ (ЕС) № 661/2012 НА КОМИСИЯТА
   от 19 юли 2012 година
   за поправка на версията на словенски език на Регламент (ЕИО) № 2568/91 на Комисията относно характеристиките на маслиновото масло и маслиновото масло от остатъчен материал и съответните методи за анализ
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 113, параграф 1, буква а) и член 121, буква з) във връзка с член 4 от него,
   като има предвид, че:

               (1)

               Версията на словенски език на Регламент (ЕИО) № 2568/91, изменен с Регламент (ЕС) № 61/2011 на Комисията (2), съдържа грешка — в точка 4.2 от приложение ХХ формулировката „чистотата трябва да бъде проверена“ е погрешна. Поради това е необходима поправка на версията на словенски език. Това не се отнася до останалите езикови версии.

               (2)

               Поради това Регламент (ЕИО) № 2568/91 следва да бъде съответно поправен.

               (3)

               Мерките, предвидени в настоящия регламент, са в съответствие със становището на Управителният комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Отнася се само за версията на словенски език.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 юли 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 23, 27.1.2011 г., стр. 1.


title: Регламент за изпълнение (ЕС) № 273/2013 на Комисията от 19 март 2013 година относно класирането на някои стоки в Комбинираната номенклатура

text:
               23.3.2013

               BG

               Официален вестник на Европейския съюз

               L 84/1

         РЕГЛАМЕНТ ЗА ИЗПЪЛНЕНИЕ (ЕС) № 273/2013 НА КОМИСИЯТА
   от 19 март 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 март 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                              1.

                              Електронен апарат (така нареченият „анализатор на телесен състав“), включващ индикаторен панел с размери около 30 × 30 × 4 cm, състоящ се от следните основни компоненти:

                                          —

                                          за претегляне: динамометричен датчик и хардуер за обработка и извеждане на теглото;

                                          —

                                          за измерване: 2 електрода върху горната повърхност на везната, контролни бутони и хардуер за обработка и извеждане на измерванията.

                                    Чрез 2-та електрода, които са в контакт с краката, уредът подава електрически ток, което, чрез използване на характеристики, свързани с биоимпеданса, позволява на апарата да определи например процента на телесните мазнини, процента на мускулите, костната маса, съдържанието на вода в тялото.
                              Апаратът може да бъде използван също така и само като везна.
                              Апаратът може да съхранява данни за 10 потребители. Той може да извежда стойности от 2 измервания на потребител.
                              Апаратът е предназначен за домашна употреба.

                  8423 10 90

                  Класирането се определя от Общи правила 1, 3, буква б) и 6 за тълкуване на Комбинираната номенклатура и от описанието на кодове по КН 8423, 8423 10 и 8423 10 90.
                  Апаратът е комбинирано изделие, състоящо се от компоненти, класирани в глава 84 и глава 90. По силата на Общо правило 3, буква б) той следва да бъде класиран съгласно компонента, който придава основния характер на изделието.
                  Поради обективните си характеристики, а именно системата за измерване само с 2 електрода, счита се, че компонентът, извършващ претеглянето, придава на апарата неговия основен характер.
                  Следователно апаратът трябва да бъде класиран в код по КН 8423 10 90 като везна за измерване теглото на хора.

                              2.

                              Електронен апарат (така нареченият „анализатор на телесен състав“), под формата на везна за лично ползване, включващ индикаторен панел с размери около 36 × 32 × 6 cm, състоящ се от следните основни компоненти:

                                          —

                                          за претегляне: динамометричен датчик и хардуер за обработка и извеждане на теглото;

                                          —

                                          за измерване: подвижна дръжка с 4 електрода, 4 електрода върху горната повърхност на везната, контролни бутони и хардуер за обработка и извеждане на измерванията.

                                    Чрез 8-точкова електродна система, поставена в ръцете и под краката, апаратът подава електрически ток за измерване при множество честоти, което, чрез използване на характеристики, свързани с биоимпеданса, позволява на апарата да определи например процента на телесните мазнини, масата на телесните мазнини, индекса на телесната маса (BMI), скелетната мускулна маса, съдържанието на вода в тялото.
                              Апаратът може да се използва от медицинския персонал за диагностициране на затлъстяване или от други потребители за предоставяне на информация за физическото им състояние или за проверка или подобряване на това състояние за спортни цели или за подобряване на външния вид.
                              Апаратът може да бъде използван също така и само като везна.
                              Апаратът може да съхранява данни за 99 потребители и 300 измервания. Данните могат да бъдат прехвърлени към автоматична машина за обработка на информация чрез флашпамет с интерфейс USB.

                  9031 80 38

                  Класирането се определя от Общи правила 1, 3, буква б) и 6 за тълкуване на Комбинираната номенклатура и от описанието на кодове по КН 9031, 9031 80 и 9031 80 38.
                  Класирането в позиция 9018 като медицински инструмент или апарат се изключва, тъй като апаратът не се използва обикновено в областта на професионалната практика (вж. първи параграф от Обяснителните бележки към ХС за позиция 9018).
                  Апаратът е комбинирано изделие, състоящо се от компоненти, класирани в глава 84 и глава 90. По силата на Общо правило 3, буква б) той следва да бъде класиран съгласно компонента, който придава основния характер на изделието.
                  Поради обективните му характеристики, а именно използваната технология за измерване, следва да се счита, че компонентът, извършващ измерването, придава на апарата неговия основен характер.
                  Следователно апаратът трябва да бъде класиран в код по КН 9031 80 38 като друг електронен измервателен инструмент.

                              3.

                              Електронен апарат (така нареченият „анализатор на телесен състав“), съставен от везна с колона с управляващ панел върху нея, включващ индикаторен панел, с размери около 120 × 87 × 52 cm, състоящ се от следните основни компоненти:

                                          —

                                          за претегляне: динамометричен датчик и хардуер за обработка и извеждане на теглото;

                                          —

                                          за измерване: 2 подвижни ръчни дръжки с по 2 електрода, 4 електрода върху горната повърхност на везната, контролни бутони и хардуер за обработка и извеждане на измерванията.

                                    Чрез 8-точкова чувствителна на допир система от електроди, поставена в ръцете и под краката, апаратът подава електрически ток за измерване при множество честоти, което, чрез използване на характеристики, свързани с биоимпеданса, позволява на апарата да определи, например вътреклетъчната и извънклетъчната вода, масата на протеините, масата на минералите, масата на телесните мазнини, общото съдържание на вода в тялото, телесната маса без мазнини, индекса на телесна маса (BMI), скелетната мускулна маса.
                              Апаратът е оборудван със следните съединители:

                                          —

                                          RJ45,

                                          —

                                          USB,

                                          —

                                          RS232,

                                          —

                                          25-изводен D-sub.

                                    Апаратът може да се използва от медицинския персонал за диагностициране на затлъстяване или от други потребители за предоставяне на информация за физическото им състояние или за проверка или подобряване на това състояние за спортни цели или за подобряване на външния вид.
                              Апаратът може да бъде свързан към автоматична машина за обработка на информация или печатащо устройство.

                  9031 80 38

                  Класирането се определя от Общи правила 1, 3, буква б) и 6 за тълкуване на Комбинираната номенклатура и от описанието на кодове по КН 9031, 9031 80 и 9031 80 38.
                  Класирането в позиция 9018 като медицински инструмент или апарат се изключва, тъй като апаратът не се използва обикновено в областта на професионалната практика (вж. първи параграф на Обяснителните бележки към ХС за позиция 9018).
                  Апаратът е комбинирано изделие, състоящо се от компоненти, класирани в глава 84 и глава 90. По силата на Общо правило 3, буква б) той следва да бъде класиран съгласно компонента, който придава основния характер на изделието.
                  Поради обективните му характеристики, а именно използваната технология за измерване, следва да се счита, че компонентът, извършващ измерването, придава на апарата неговия основен характер.
                  Следователно апаратът трябва да бъде класиран в код по КН 9031 80 38 като друг електронен измервателен инструмент.


title: Регламент за изпълнение (ЕС) № 229/2014 на Комисията от 10 март 2014 година за установяване на стандартни стойности при внос с цел определяне на входната цена на някои плодове и зеленчуци

text:
               11.3.2014

               BG

               Официален вестник на Европейския съюз

               L 70/18

      РЕГЛАМЕНТ ЗА ИЗПЪЛНЕНИЕ (ЕС) № 229/2014 НА КОМИСИЯТА

   от 10 март 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 март 2014 година.

            За Комисията, от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  79,2

                  TN

                  103,5

                  TR

                  95,1

                  ZZ

                  92,6

                  0707 00 05

                  EG

                  182,1

                  JO

                  182,1

                  MA

                  182,1

                  TR

                  153,8

                  ZZ

                  175,0

                  0709 91 00

                  EG

                  45,1

                  ZZ

                  45,1

                  0709 93 10

                  MA

                  45,6

                  TR

                  88,2

                  ZZ

                  66,9

                  0805 10 20

                  EG

                  47,7

                  IL

                  69,1

                  MA

                  50,7

                  TN

                  51,0

                  TR

                  56,1

                  ZZ

                  54,9

                  0805 50 10

                  TR

                  69,5

                  ZZ

                  69,5

                  0808 10 80

                  CN

                  111,8

                  MK

                  29,8

                  US

                  209,1

                  ZZ

                  116,9

                  0808 30 90

                  AR

                  103,5

                  CL

                  165,8

                  CN

                  68,3

                  TR

                  158,2

                  US

                  132,7

                  ZA

                  91,8

                  ZZ

                  120,1

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 536/2011 на Комисията от 1 юни 2011 година за изменение на приложение II към Решение 2007/777/ЕО и приложение I към Регламент (ЕО) № 798/2008 по отношение на вписванията за Южна Африка в списъците на трети страни или части от тях  Текст от значение за ЕИП

text:
               2.6.2011

               BG

               Официален вестник на Европейския съюз

               L 147/1

         РЕГЛАМЕНТ ЗА ИЗПЪЛНЕНИЕ (ЕС) № 536/2011 НА КОМИСИЯТА
   от 1 юни 2011 година
   за изменение на приложение II към Решение 2007/777/ЕО и приложение I към Регламент (ЕО) № 798/2008 по отношение на вписванията за Южна Африка в списъците на трети страни или части от тях
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, алинея първа и член 8, параграф 4 от нея,
   като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по специално член 23, параграф 1 и член 24, параграф 2 от нея,
   като има предвид, че:

               (1)

               С Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (3) се определят правила за вноса в Съюза и транзита и складирането в Съюза на пратки от месни продукти, съгласно определението в точка 7.1 от приложение I към Регламент (ЕО) № 853/2004 на Европейския парламент и Съвета от 29 април 2004 г. относно определяне на специфични хигиенни правила за храните от животински произход (4) и пратки от обработени стомаси, мехури и черва, съгласно определението в точка 7.9 от същото приложение.

               (2)

               С Решение 2007/777/ЕО се определят също списъци на трети страни и части от тях, от които се разрешава такъв внос, транзит и складиране, както и образците на здравни и ветеринарно-санитарни сертификати и обработките, които се изискват за посочените продукти.

               (3)

               В част 2 на приложение II към Решение 2007/777/ЕО се определя списък на трети страни или части от тях, вносът от които в ЕС на месни продукти и обработени стомаси, пикочни мехури и черва, подлежащ на различни видове обработка, посочени в част 4 от посоченото приложение, е разрешен.

               (4)

               Южна Африка е включена в част 2 на приложение II към Решение 2007/777/ЕО като страна, от която е разрешен вносът на месни продукти, обработени стомаси, мехури и черва за консумация от човека, получени от месо от щраусоподобни, отглеждани в стопанство, които не се подлагат на специална обработка и за които не е указана никаква минимална температура („обработка A“).

               (5)

               В част 3 на приложение II към Решение 2007/777/ЕО се определя списък на трети страни или части от тях, от които е разрешен вносът в ЕС на пастърма и пастьоризирани месни продукти, подлежащи на различни видове обработка, посочени в част 4 от същото приложение.

               (6)

               Южна Африка е включена в част 3 на приложение II към Решение 2007/777/ЕО като страна, от която е разрешен вносът на пастърма и пастьоризирани месни продукти, съставени от или съдържащи месо от домашни птици, пернат дивеч, отглеждан в стопанство, щраусоподобни и пернат дивеч, подлежащи на специална обработка („обработка E“).

               (7)

               С Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или подразделения, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (5) се определят изискванията за ветеринарно сертифициране по отношение на вноса и транзита през Съюза на домашни птици, яйца за люпене, еднодневни пилета и яйца, свободни от определени патогени, както и на месо, мляно месо и механично отделено месо от домашни птици, включително от щраусови и пернат дивеч, яйца и яйчни продукти. В посочения регламент се предвижда обхванатите от него стоки да бъдат внасяни и да преминават транзитно през Съюза само от трети страни, територии, зони или подразделения, изброени в таблицата в част 1 на приложение I към същия регламент.

               (8)

               Южна Африка е включена в част 1 на приложение I към Регламент (ЕО) № 798/2008 като страна, от която е разрешен вносът на щраусови птици за отглеждане и разплод и еднодневни пилета, яйца за люпене и месо от щраусови птици.

               (9)

               Също така в Регламент (ЕО) № 798/2008 се определят условията, при които дадена трета страна, територия, зона или подразделение се считат за свободни от високопатогенен птичи грип (HPAI), както и изискванията за ветеринарно сертифициране в това отношение за стоки, предназначени за внос в Съюза.

               (10)

               Южна Африка съобщи на Комисията за епидемия от HPAI от подтип H5N2, потвърдена на територията ѝ на 9 април 2011 г.

               (11)

               Поради потвърдената епидемия от HPAI територията на Южна Африка вече не може да бъде считана за свободна от тази болест. По тази причина ветеринарните органи на Южна Африка преустановиха с незабавен ефект издаването на ветеринарни сертификати за пратки от засегнатите стоки. Поради това вписването за Южна Африка в част 1 на приложение I към Регламент (ЕО) № 798/2008 следва да бъде съответно изменено.

               (12)

               Освен това, вследствие на епидемията от HPAI Южна Африка вече не отговаря на ветеринарно-санитарните условия за прилагане на „обработка А“ към стоки, съставени или съдържащи месо от щраусоподобни, отглеждани в стопанство, или обработен стомах, мехури и черва за консумация от човека, изброени в част 2 на приложение II към Решение 2007/777/ЕО и за прилагане на „обработка E“ към пастърма и пастьоризирани месни продукти, съставени от или съдържащи месо от домашни птици, пернат дивеч, отглеждан в стопанство, щраусоподобни и пернат дивеч, включени в част 3 от същото приложение. Тези обработки са недостатъчни за отстраняването на ветеринарно-санитарните рискове, свързани с тези стоки. Вписванията относно Южна Африка за тези стоки в части 2 и 3 на приложение II към Решение 2007/777/ЕО поради това следва да бъдат изменени, с цел да бъде предвидена подходяща обработка за тях.

               (13)

               Поради това Решение 2007/777/ЕО и Регламент (ЕО) № 798/2008 следва да бъдат съответно изменени.

               (14)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Решение 2007/777/ЕО се изменя в съответствие с приложение I към настоящото решение.
   Член 2
   Приложение I към Регламент (ЕО) № 798/2008 се изменя в съответствие с приложение II към настоящия регламент.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 юни 2011 година.

            За Комисията

            Председател

         José Manuel BARROSO

      (1)  ОВ L 18, 23.1.2003 г., стр. 11.

      (2)  ОВ L 343, 22.12.2009 г., стр. 74.

      (3)  ОВ L 312, 30.11.2007 г., стр. 49.

      (4)  ОВ L 139, 30.4.2004 г., стр. 55.

      (5)  ОВ L 226, 23.8.2008 г., стр. 1.

      ПРИЛОЖЕНИЕ I
      Приложение II към Решение 2007/777/ЕО се изменя, както следва:

                  (1)

                  в част 2 вписването относно Южна Африка се заменя със следното:

                              „ZA

                              Южна Африка (1)

                              C

                              C

                              C

                              A

                              D

                              D

                              A

                              C

                              C

                              A

                              A

                              D

                              XXX“

                  (2)

                  в част 3 вписването относно Южна Африка се заменя със следното:

                              „ZA

                              Южна Африка

                              XXX

                              XXX

                              XXX

                              XXX

                              D

                              D

                              A

                              XXX

                              XXX

                              A

                              A

                              D

                              XXX“

                              Южна Африка ZA-1

                              E

                              E

                              XXX

                              XXX

                              D

                              D

                              A

                              E

                              XXX

                              A

                              A

                              D

      ПРИЛОЖЕНИЕ II
      В част 1 на приложение I към Регламент (ЕО) № 798/2008 вписването относно Южна Африка се заменя със следното:

                     „ZA — Южна Африка

                     ZA-0

                     Цялата страна

                     SPF

                     EP, E

                     S4“

                     BPR

                     I

                     P2

                     9.4.2011 г.

                     A

                     DOR

                     II

                     HER

                     III

                     RAT

                     VII

                     P2

                     9.4.2011 г.


title: Регламент за изпълнение (ЕС) 2017/1864 на Комисията от 16 октомври 2017 година за одобрение на изменение в спецификацията на защитено наименование за произход или защитено географско указание [Rosé des Riceys (ЗНП)]

text:
               17.10.2017

               BG

               Официален вестник на Европейския съюз

               L 266/4

         РЕГЛАМЕНТ ЗА ИЗПЪЛНЕНИЕ (ЕС) 2017/1864 НА КОМИСИЯТА
   от 16 октомври 2017 година
   за одобрение на изменение в спецификацията на защитено наименование за произход или защитено географско указание [Rosé des Riceys (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 99 от него,
   като има предвид, че:

               (1)

               Комисията разгледа заявлението за одобрение на изменение в спецификацията на защитеното наименование за произход „Rosé des Riceys“, подадено от Франция в съответствие с член 105 от Регламент (ЕС) № 1308/2013.

               (2)

               В съответствие с член 97, параграф 3 от Регламент (ЕС) № 1308/2013 Комисията публикува заявлението за одобрение на изменение в спецификацията в Официален вестник на Европейския съюз
                   (2).

               (3)

               Комисията не получи възражения по член 98 от Регламент (ЕС) № 1308/2013.

               (4)

               Поради това изменението в спецификацията следва да бъде одобрено съгласно член 99 от Регламент (ЕС) № 1308/2013.

               (5)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Rosé des Riceys“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 октомври 2017 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ C 200, 23.6.2017 г., стр. 4.


title: Регламент за изпълнение (ЕС) 2017/409 на Комисията от 8 март 2017 година за одобряване на основното вещество водороден пероксид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

text:
                  9.3.2017

                  BG

                  Официален вестник на Европейския съюз

                  L 63/95

            РЕГЛАМЕНТ ЗА ИЗПЪЛНЕНИЕ (ЕС) 2017/409 НА КОМИСИЯТА
      от 8 март 2017 година
      за одобряване на основното вещество водороден пероксид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
      като има предвид, че:

                  (1)

                  В съответствие с член 23, параграф 3 от Регламент (ЕО) № 1107/2009 на 9 декември 2015 г. Комисията получи заявление от Institut Technique de l'Agriculture Biologique (ITAB) за одобряване на водородния пероксид като основно вещество. Заявлението бе придружено от информацията, изисквана съгласно член 23, параграф 3, втора алинея.

                  (2)

                  Комисията поиска научно съдействие от Европейския орган за безопасност на храните (наричан по-долу „Органът“). На 13 септември 2016 г. Органът представи на Комисията технически доклад за съответното вещество (2). На 6 декември 2016 г. Комисията представи на Постоянния комитет по растенията, животните, храните и фуражите доклада за преразглеждане (3) и проект на настоящия регламент и ги изготви в окончателен вид за заседанието на същия комитет на 24 януари 2017 г.

                  (3)

                  Документацията, предоставена от заявителя, показва, че с Регламент за изпълнение (ЕС) 2015/1730 на Комисията (4) водородният пероксид е одобрен за употреба като активно вещество в биоциди за целите на хигиената на човека. Веществото не се употребява преимуществено за целите на растителната защита, но независимо от това е полезно за растителната защита в състава на продукт, състоящ се от веществото и вода. Следователно то трябва да се счита за основно вещество.

                  (4)

                  Проведените анализи показаха, че може да се очаква, че водородният пероксид принципно отговаря на изискванията, предвидени в член 23 от Регламент (ЕО) № 1107/2009, по-специално по отношение на видовете употреба, които са проучени и подробно описани в изготвения от Комисията доклад за преразглеждане. Поради това е целесъобразно водородният пероксид да бъде одобрен като основно вещество.

                  (5)

                  В съответствие с член 13, параграф 2 от Регламент (ЕО) № 1107/2009 във връзка с член 6 от него и предвид съвременните научно-технически познания обаче е необходимо да бъдат включени определени условия за одобряването, които са изложени подробно в приложение I към настоящия регламент.

                  (6)

                  В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (5) следва да бъде съответно изменено.

                  (7)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Одобряване на основно вещество
      Веществото водороден пероксид, посочено в приложение I, се одобрява като основно вещество при предвидените в същото приложение условия.
      Член 2
      Изменения на Регламент за изпълнение (ЕС) № 540/2011
      Регламент за изпълнение (ЕС) № 540/2011 се изменя в съответствие с приложение II към настоящия регламент.
      Член 3
      Влизане в сила
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 8 март 2017 година.

               За Комисията

               Председател

            Jean-Claude JUNCKER

         (1)  ОВ L 309, 24.11.2009 г., стр. 1.

         (2)  Европейски орган за безопасност на храните, 2016 г.; Резултати от консултацията с държавите членки и ЕОБХ във връзка със заявлението за одобряване като основно вещество на водороден пероксид за употреба за растителна защита като фунгицид и бактерицид при третиране на семена и за дезинфекция на режещи инструменти. Допълнителна публикация на ЕОБХ 2016:EN-1091. стр. 39.

         (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

         (4)  Регламент за изпълнение (ЕС) 2015/1730 на Комисията от 28 септември 2015 година за одобряване на водороден пероксид като съществуващо активно вещество за използване в биоциди за продуктови типове 1, 2, 3, 4, 5 и 6 (ОВ L 252, 29.9.2015 г., стр. 27).

         (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

         ПРИЛОЖЕНИЕ I

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Специфични разпоредби

                     Водороден пероксид
                     CAS № 7722-84-1

                     Водороден пероксид

                     Воден разтвор (< 5 %)
                     Чистотата на водородния пероксид, използван за производството на разтвора, трябва да е в съответствие със спецификациите на ФАО/СЕКХД.

                     29 март 2017 г.

                     Водородният пероксид трябва да се използва в съответствие със специфичните условия, включени в заключенията от доклада за преразглеждане относно водорония пероксид (SANTE/11900/2016), и по-специално допълнения I и II към него.

            (1)  Допълнителни подробности за идентичността, спецификацията и начина на употреба на основното вещество са представени в доклада за преразглеждане.

         ПРИЛОЖЕНИЕ II
         В част В от приложението към Регламент за изпълнение (ЕС) № 540/2011 се добавя следното вписване:

                        Номер

                        Популярно наименование, идентификационни номера

                        Наименование по IUPAC

                        Чистота (*1)

                        Дата на одобрението

                        Специфични разпоредби

                        „15

                        Водороден пероксид
                        CAS № 7722-84-1

                        Водороден пероксид

                        Воден разтвор (< 5 %)
                        Чистотата на водородния пероксид, използван за производството на разтвора, трябва да е в съответствие със спецификациите на ФАО/СЕКХД.

                        29 март 2017 г.

                        Водородният пероксид трябва да се използва в съответствие със специфичните условия, включени в заключенията от доклада за преразглеждане относно водорония пероксид (SANTE/11900/2016), и по-специално допълнения I и II към него.“

            (*1)  Допълнителни подробности за идентичността, спецификацията и начина на употреба на основното вещество са представени в доклада за преразглеждане.


title: Регламент за изпълнение (ЕС) № 1241/2012 на Съвета от 11 декември 2012 година за изменение на Регламент за изпълнение (ЕС) № 1138/2011 на Съвета за налагане на окончателно антидъмпингово мито и окончателно събиране на временното мито, наложено върху вноса на някои мастни алкохоли и техните смеси с произход от Индия, Индонезия и Малайзия

text:
               21.12.2012

               BG

               Официален вестник на Европейския съюз

               L 352/1

         РЕГЛАМЕНТ ЗА ИЗПЪЛНЕНИЕ (ЕС) № 1241/2012 НА СЪВЕТА
   от 11 декември 2012 година
   за изменение на Регламент за изпълнение (ЕС) № 1138/2011 на Съвета за налагане на окончателно антидъмпингово мито и окончателно събиране на временното мито, наложено върху вноса на някои мастни алкохоли и техните смеси с произход от Индия, Индонезия и Малайзия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 9, параграф 4 от него,
   като взе предвид предложението на Европейската комисия („Комисията“), представено след консултация с Консултативния комитет,
   като има предвид, че:

               (1)

               През август 2010 г. с известие за откриване на антидъмпингова процедура, публикувано на 13 август 2010 г. (2), Комисията откри процедура във връзка с вноса на някои мастни алхохоли и техните смеси („МАТС“) с произход от Индия, Индонезия и Малайзия („разглежданите държави“).

               (2)

               През май 2011 г. с Регламент (ЕС) № 446/2011 (3) („регламентът за временните мерки“) Комисията наложи временно антидъмпингово мито върху вноса на МАТС с произход от Индия, Индонезия и Малайзия, а през ноември 2011 г. с Регламент за изпълнение (ЕС) № 1138/2011 на Съвета (4) („регламентът за окончателните мерки“) върху същия внос беше наложено окончателно антидъмпингово мито.

               (3)

               На 21 януари 2012 г. PT Ecogreen Oleochemicals – индонезийски производител износител на МАТС, Ecogreen Oleochemicals (Сингапур) Pte. Ltd и Ecogreen Oleochemicals GmbH (наричани по-нататък заедно „Ecogreen“) подадоха жалба пред Общия съд (дело T-28/12) с искане за отмяна на регламента за окончателните мерки, доколкото той засяга антидъмпинговото мито по отношение на Ecogreen. Ecogreen оспорва корекцията на неговата експортна цена, извършена на основание член 2, параграф 10, буква и) от основния регламент с цел тя да бъде сравнена с нормалната стойност, установена за дружеството.

               (4)

               На 16 февруари 2012 г. Съдът на Европейския съюз произнесе своето решение по съединени дела C-191/09 P и C-200/09 P Съвет на Европейския съюз и Европейска комисия срещу Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) и Interpipe Nizhnedneprovsky Tube Rolling Plant VAT (Interpipe NTRP VAT). Съдът отхвърли жалбите и насрещните жалби срещу решението на Общия съд по дело T-249/06 Interpipe Nikopolsky Seamless Tubes Plant Niko Tube ZAT (Interpipe Niko Tube ZAT) и Interpipe Nizhnedneprovsky Tube Rolling Plant VAT (Interpipe NTRP VAT) срещу Съвет на Европейския съюз. Общият съд бе отменил член 1 от Регламент (ЕО) № 954/2006 на Съвета (5) по отношение на Interpipe NTRP VAT, inter alia, на основание явна грешка в преценката при извършването на корекцията по член 2, параграф 10, буква и), а по отношение на Interpipe Niko Tube ZAT — на други основания.

               (5)

               Като се има предвид, че фактическите обстоятелства на Ecogreen са сходни с тези на Interpipe NTRP VAT по отношение на корекцията, извършена съгласно член 2, параграф 10, буква и) от основния регламент, и по-специално комбинацията от следните фактори: обемът на преките продажби за трети държави представлява по-малко от 8 % (1-5 %) от всички експортни продажби; съществува обща собственост/контрол върху търговеца и производителя износител; естеството на функциите на търговеца и на производителя износител, се смята, че е целесъобразно дъмпинговият марж за Ecogreen да бъде преизчислен, без да се извършва корекция съгласно член 2, параграф 10, буква и), а регламентът за окончателните мерки да бъде съответно изменен.

         А.   НОВА ОЦЕНКА НА КОНСТАТАЦИИТЕ НА БАЗАТА НА РЕШЕНИЕТО НА ОБЩИЯ СЪД

               (6)

               След премахването на корекцията, извършена съгласно член 2, параграф 10, буква и), установеният за Ecogreen дъмпингов марж, изразен като процент от вносната цена CIF на границата на Съюза, без платено мито, е под 2 % и следователно се смята за de mimimis в съответствие с член 9, параграф 3 от основния регламент. Предвид този факт разследването по отношение на Ecogreen следва да бъде прекратено, без да бъдат наложени мерки.

               (7)

               Дъмпинговият марж за всички останали дружества в Индонезия (с изключение на другия производител износител с индивидуален марж на митото), който беше изчислен на базата на дъмпинговия марж на оказалия съдействие индонезийски производител износител с най-висок дъмпингов марж, следва да бъде преразгледан, за да се вземе предвид преизчисленият дъмпингов марж за Ecogreen.

         Б.   РАЗГЛАСЯВАНЕ

               (8)

               Засегнатите заинтересовани страни бяха уведомени за предложението за преразглеждане на ставките на антидъмпинговото мито с две известия за разгласяване на информация. Първото бе изпратено на 13 юни 2012 г., а второто — на 25 септември 2012 г. След всяко разгласяване на всички страни бе предоставен срок, в който те да изложат забележките си в съответствие с разпоредбите на основния регламент.

               (9)

               Във връзка с изпратеното на 13 юни 2012 г. известие бяха получени коментари от P.T. Musim Mas (PTMM) — вторият производител износител от Индонезия, от един производител от Съюза и от един производител износител от Малайзия. PTMM поиска също така възможност за изслушване от службите на Комисията и тя му бе предоставена.

               (10)

               Дружеството PTMM, за което също бе извършена корекция по член 2, параграф 10, буква и), заяви, че в резултат на решението на Съда по съединени дела C-191/09 P и C-200/09 P би следвало неговият дъмпингов марж също да бъде преизчислен подобно на този на Ecogreen, без да се извършва корекция по член 2, параграф 10, буква и), тъй като след като е установено наличието на единен стопански субект, включващ производителя износител и търговеца, не може да се извършват корекции по член 2, параграф 10, буква и). Дружеството също така заяви, че тежестта за доказване на необходимостта от корекция се носи от институциите, а в случая на PTMM те не са доказали това. То допълни, че неговите обстоятелства са идентични с тези на Ecogreen и следователно всяка разлика в третирането ще представлява дискриминация.

               (11)

               По отношение на коментарите, направени от PTMM, следва да се отбележи, че от решението на Съда по съединени дела C-191/09 P и C-200/09 P не следва, че след като бъде установено наличието на единен стопански субект не може да се извършват корекции по член 2, параграф 10, буква и) от основния регламент. Както бе обяснено в регламента за окончателните мерки, в хода на комуникацията с дружеството и по-долу, в случая на PTMM корекцията по член 2, параграф 10, буква и) се смята за основателна.

               (12)

               Съществуват редица различия между обстоятелствата на двамата индонезийски производители износители, и по-специално комбинацията от следните: равнището на преките експортни продажби, извършени от производителя; значението на дейностите и функциите на търговеца във връзка с продуктите, набавени от несвързани дружества; съществуването на договор между търговеца и производителя, в който се предвижда, че търговецът ще получава комисиона за експортните продажби. Предвид различията в обстоятелствата на двете дружества твърдението за дискриминация трябва да бъде отхвърлено.

               (13)

               Отбелязва се, че PTMM също внесе жалба пред Общия съд (дело T-26/12) за отмяна на регламента за окончателните мерки, доколкото той засяга антидъмпинговото мито по отношение на PTMM.

               (14)

               Един производител износител от Малайзия заяви, че преизчисляването на маржа за Ecogreen, без да се извършва корекция по член 2, параграф 10, буква и), не се основава нито на решението по съединени дела C-191/09 P и C-200/09 P, нито на изложените в него факти. Той изтъква, че по дело T-249/06 Общият съд е открил явна грешка в преценката при прилагането на член 2, параграф 10, буква и) от основния регламент, дотолкова, доколкото Съветът е извършил корекция на експортната цена, прилагана от Sepco при операции във връзка с тръбите, произвеждани от Interpipe NTRP VAT, но не и с тръбите, произвеждани от Interpipe Niko Tube ZAT. Следователно фактическите обстоятелства на Ecogreen не могат да бъдат сходни едновременно с тези на Interpipe NTRP VAT и на Interpipe Niko Tube ZAT поради различните ситуации на посочените дружества.

               (15)

               Този довод се приема. Ситуацията на Ecogreen действително е сходна с тази на Interpipe NTRP VAT. Тази констатация обуславя необходимостта от предприемане на необходимите стъпки за преизчисляване на дъмпинговия марж за Ecogreen, без да се извършва корекция по член 2, параграф 10, буква и).

               (16)

               Производителят износител от Малайзия добави също така, че ситуацията на Ecogreen, така както е описана в регламента за окончателните мерки, дори не е сходна с тази на Interpipe NTRP VAT. След повторна преценка на точните фактически обстоятелства на Ecogreen все пак се смята, че те са сходни в достатъчна степен с тези на Interpipe NTRP VAT, тъй като установената форма на контрол за Ecogreen е същата като формата на контрол, установена от Общия съд за Interpipe NTRP VAT при извършването на преценката на това дали дружеството, което извършва дейностите по продажбата, се намира под контрола на производителя износител, или съществува общ контрол. Това обстоятелство, заедно с редица други фактори, посочени в съображение 4, води до заключението, че корекцията по член 2, параграф 10, буква и) от основния регламент не е трябвало да бъде извършвана.

               (17)

               Същият производител износител от Малайзия заяви — като алтернатива на своя довод относно приликите между ситуацията на Ecogreen и обстоятелствата по дело T-249/06 — че изпратеното на 13 юни 2012 г. известие е било недостатъчно и че следва да бъде направено допълнително разгласяване на основните факти и съображения, които обосновават преизчисляването за Ecogreen. Един производител от Съюза също така отбеляза, че и двете разгласявания, посочени в съображение 8, са били недостатъчни и заяви, че е бил лишен от правото си на защита.

               (18)

               В тази връзка се припомня, че някои сведения от поверително естество, свързани с конкретни дружества, не може да бъдат разгласявани на трети страни. Въпреки това естеството на фактическите обстоятелства на Ecogreen, които са сходни с тези на Interpipe NTRP VAT, както бе отбелязано в съображение 5, бе разгласено на заинтересованите страни на 13 юни2012 г. и на 25 септември 2012 г., като бе предоставен срок, в който заинтересованите страни да изложат забележките си след всяко разгласяване в съответствие с разпоредбите на основния регламент.

               (19)

               В отговор на второто известие, изпратено на 25 септември 2012 г., страните като цяло повториха твърденията от отговорите си на първото известие от 13 юни 2012 г.

               (20)

               Дружеството PTMM обосновава коментарите си със своето основно твърдение, а именно – че съществуването на единен стопански субект („ЕСС“), съставен от PTMM и неговия търговец, изключва извършването на корекция по член 2, параграф 10, буква и) от основния регламент, твърдейки че институциите преминават от установената от Съда и Общия съд доктрина за ЕСС към функционален подход, изискващ анализ на функциите на свързания търговец.

               (21)

               Отбелязва се, че този въпрос е свързан с правен въпрос, който е предмет на висящо дело.

               (22)

               Освен това PTMM заяви, че твърденията, изложени в съображение 12 по-горе, не са убедителни и не са достатъчни, за да бъде направено разграничение между обстоятелствата съответно на Ecogreen и на PTMM.

               (23)

               По този въпрос е достатъчно да се отбележи, че съгласно установената съдебна практика различното третиране на дружества, които не се намират в идентична ситуация, не представлява дискриминация (6). В този контекст всеки отделен случай бе оценен според конкретните му особености, като бяха отчетени констатациите от решенията по дело T-249/09 и по съединени дела C-191/09 P и C-200/09 P.

               (24)

               Първи довод: равнище на преките експортни продажби, извършени от производителя. Дружеството PTMM отбеляза, че не разполага с подразделение за маркетинг и продажби, и заяви, че всички продажби, извършени директно от производителя в Индонезия (а не от свързания търговец), са осъществени единствено с цел да бъдат спазени законовите изисквания. Функциите по маркетинг и продажба са се извършвали от неговия търговец в Сингапур. Поради тази причина PTMM заяви, че този довод не оправдава извършването на корекцията по член 2, параграф 10, буква и) от основния регламент, нито разграничението, което се прави между PTMM и Interpipe NTRP VAT.

               (25)

               В член 2, параграф 10 от основния регламент се посочва, че се извършва обективно сравнение между експортната цена и нормалната стойност на едно и също ниво на търговията, като се вземат под внимание разликите, които засягат сравнимостта на цените. Когато нормалната стойност и експортната цена не са определени на сравнима основа, се държи сметка — за всеки конкретен случай съобразно особеностите му — под формата на корекции за разлики в онези фактори, за които се твърди и е установено, че засягат цените и тяхната сравнимост.

               (26)

               На тази основа и както бе обяснено в съображение 38 от регламента за временните мерки, извършените при първоначалните разследвания корекции за, inter alia, разлики в комисионите между експортните цени и продажните цени на вътрешния пазар бяха приети за основателни поради разликите в каналите на продажба между експортните продажби за Европейския съюз и продажбите на вътрешния пазар.

               (27)

               Представените от PTMM аргументи не са в противоречие с първия довод, а именно – че равнището на преките експортни продажби, извършени от PTMM, е по-високо от това на Interpipe NTRP VAT и че този факт отличава PTMM от Ecogreen. Предвид равнището на преките експортни продажби действително може да се заключи, че експортните продажби на PTMM се извършват не само от свързания с него търговец в Сингапур, но и от Индонезия.

               (28)

               Втори довод: значение на дейностите и функциите на търговеца във връзка с продуктите, набавени от несвързани дружества. Макар и да не отрича, че свързаният с него търговец е участвал в дейности, свързани с широка гама различни продукти на основата на палмовото масло, PTMM заяви, че този аргумент е невалиден, тъй като се основава на дейности извън обхвата на първоначалното разследване.

               (29)

               За да може да се прецени дали даден търговец не изпълнява функциите на вътрешен отдел по продажбите, а дейността му е сравними с тази на агент, работещ на базата на комисиона по смисъла на решението на Общия съд по дело T-249/06, следва да се извърши преценка на дейностите на търговеца в светлината на икономическата действителност. Съществуват сходства във функциите на търговеца по отношение на разглеждания продукт и останалите продукти, с които търгува. Както е разяснено в съображения 30 и 31 по-долу, това се потвърждава от факта, че за повечето продукти, ако не и за всички, в т.ч. за разглеждания продукт, отношенията между PTMM и свързания с него търговец, в т.ч. функциите на последния, се управляват от един-единствен договор, в който не се прави разграничение между продуктите. Следва да се отбележи, че общите дейности на търговеца са се основавали в значителна степен на доставки с произход от несвързани дружества. Следователно функциите на търговеца са сходни с тези на агент, работещ на базата на комисиона.

               (30)

               Трети довод: съществуването на договор между търговеца и производителя, в който се предвижда, че търговецът ще получава комисиона за експортните продажби. PTMM заяви, че този договор е рамково споразумение за уреждане на трансферните цени между свързаните страни с цел спазване на приложимите насоки в областта на данъчното облагане в Индонезия/Сингапур, както и на международно приетите насоки за трансферните цени.

               (31)

               Фактът, че това споразумение може да се използва и за изчисляване на цената, която би била постигната при сделка между несвързани лица в условията на конкуренция в съответствие с приложимите насоки в областта на данъчното облагане, не е в противоречие с констатацията, че съгласно споразумението търговецът е получавал комисиона под формата на фиксиран марж само за своите международни дейности по продажба и маркетинг. Самото наименование и условията на споразумението водят до констатацията, че договорът е бил предназначен да урежда отношенията между PTMM и търговеца, а не е бил ограничен до трансферните цени или до данъчните въпроси. Следователно договорът представлява индиция за факта, че функциите на търговеца са сходни с тези на агент, работещ на базата на комисиона.

               (32)

               Предвид изложените по-горе доводи институциите са спазили степента на доказване, изисквана съгласно установената съдебна практика (7): констатациите им се основават на доказателства или поне на индиции. Поради гореизложените причини в случая на PTMM корекцията на експортните цени, извършена съгласно член 2, параграф 10, буква и) от основния регламент, е основателна и поради това настоящото равнище на антидъмпингово мито следва да бъде запазено.

         В.   ЗАКЛЮЧЕНИЕ

               (33)

               Предвид изложеното по-горе ставките на митото, приложими за Ecogreen и за всички останали дружества в Индонезия (с изключение на P.T. Musim Mas), следва да бъдат изменени. Изменените ставки следва да се прилагат с обратна сила от датата на влизане в сила на Регламент за изпълнение (ЕС) № 1138/2011, в т.ч. за вноса, за който са се прилагали временните мита през периода от 12 май 2011 г. до 11 ноември 2011 г. Поради това окончателното антидъмпингово мито, платено или осчетоводено съгласно член 1 от Регламент за изпълнение (ЕС) № 1138/2011 в неговата първоначална редакция, и временните антидъмпингови мита, събрани окончателно съгласно член 2 от същия регламент в неговата първоначална редакция, които превишават ставката на митото, посочена в член 1, параграф 2 от Регламент за изпълнение (ЕС) № 1138/2011 в редакцията му след изменението с настоящия регламент, следва да бъдат възстановени или опростени. Исканията за възстановяване или опрощаване следва да бъдат отправяни към националните митнически органи в съответствие с приложимото митническо законодателство,

         ПРИЕ НАСТОЯЩИЯ РЕГЛАМЕНТ:
   Член 1
   Вписването за Индонезия в таблицата в член 1, параграф 2 от Регламент за изпълнение (ЕС) № 1138/2011 се заменя със следното:

                  Държава

                  Дружество

                  Окончателно антидъмпингово мито (EUR на тон нето)

                  Допълнителен код по ТАРИК

                  „Индонезия

                  P.T. Ecogreen Oleochemicals Batam, Kabil, Batam
                  P.T. Musim Mas, Tanjung Mulia, Medan, Sumatera Utara

                  0,00
                  45,63

                  B111
                  B112

                  Всички други дружества

                  45,63

                  B999“

   Член 2
   Сумата на митата, платени или осчетоводени съгласно член 1 от Регламент за изпълнение (ЕС) № 1138/2011 в неговата първоначална редакция, и сумата на временните мита, събрани окончателно съгласно член 2 от същия регламент в неговата първоначална редакция, които превишават установените в член 1 от настоящия регламент, се възстановяват или опрощават. Исканията за възстановяване или опрощаване трябва да бъдат отправяни към националните митнически органи в съответствие с приложимото митническо законодателство.
   Член 3
   Настоящият регламент влиза в сила в деня след публикуването му в Официален вестник на Европейския съюз.

   Прилага се от 12 ноември 2011 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 декември 2012 година.

            За Съвета

            Председател

         A. D. MAVROYIANNIS

      (1)  ОВ L 343, 22.12.2009 г., стр. 51.

      (2)  ОВ C 219, 13.8.2010 г., стр. 12.

      (3)  ОВ L 122, 11.5.2011 г., стр. 47.

      (4)  ОВ L 293, 11.11.2011 г., стр. 1.

      (5)  Регламент (ЕО) № 954/2006 на Съвета от 27 юни 2006 година относно налагане на окончателно антидъмпингово мито върху вноса на някои видове безшевни тръби от желязо или стомана, с произход от Хърватска, Румъния, Русия и Украйна, за отмяна на Регламент (ЕО) № 2320/97 и Регламент (ЕО) № 348/2000 относно приключване на междинното преразглеждане и преразглеждането във връзка с изтичане на срока на прилаганите антидъмпингови мита спрямо вноса на някои видове безшевни тръби от желязо или нелегирана стомана, с произход, inter alia, от Русия и Румъния и от Хърватска и Украйна (ОВ L 175, 29.6.2006 г., стр. 4).

      (6)  Дело Koninklijke Cooperatie Cosun, C-248/04, Recueil, стр. I-10211, точка 72 и Дело Advocaten voor de Wereld, C-303/05, Сборник, стр. I-3633, точка 56. Дело Asda Stores Ltd/Commissioners of Her Majesty’s Revenue and Customs, C-372/06, Сборник, стр. I-11223, точка 62.

      (7)  T 249/06, точки 180 и 181.